Bidochoned a zo e pep lec'h Ha perag trei ar vBidochoned e brezoneg neuze? Ar Vretoned n'int ket Bidochoned hag ar vBidochoned n'int ket Bretoned. "Geo, Bidochoned a zo e pep lec'h" eme Erwan Hupel, hag en neus lakeet anezo da brezeg brezoneg gand sikour embannaduriou An Dalar. "Beaufed a zo e pep bro!". Ha n'eo ket bet diaez da Erwan Hupel rei liou Breiz d'ar vBidochoned. Ba "Les Bidochons en voyage organisé" e vez gwelet eur strollad touristed a Vro Hall o veaji e broiou ar reter. Ha padal, n'eus ken koz ganto nemed deus ar Frafis, ar choucroute hag ar Marseillaise. E brezoneg, ba "Ar vBidochoned o veaji a-stroll " e vez gwelet eun toullad Bretoned eet da haloupad da reter Europa hag o kozeal diwar... Breiz, ar hig ha farz ha toniou Alan Stivell!